ddrg/super_eurlex huggingface dataset:
Απόφαση του Συμβουλίου

της 23ης Σεπτεμβρίου 2002

για το διορισμό ενός αναπληρωματικού μέλους στην Επιτροπή των Περιφερειών

(2002/773/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών(1),

Εκτιμώντας ότι, μετά την παραίτηση της κας Elin JONES, η οποία γνωστοποιήθηκε στο Συμβούλιο στις 28 Ιουνίου 2002, έμεινε κενή μία θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της βρετανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Janet DAVIES διορίζεται αναπληρωματικό μέλος της Επιτροπής των Περιφερειών σε αντικατάσταση της κας Elin JONES, και για το υπόλοιπο της θητείας της, δηλαδή έως τις 25 Ιανουαρίου 2006.

Βρυξέλλες, 23 Σεπτεμβρίου 2002.

Για το Συμβούλιο

Ο Πρόεδρος

M. Fischer Boel

(1) ΕΕ L 24 της 26.1.2002, σ. 24.
Απόφαση του διοικητικού συμβουλίου της Ευρωπόλ

της 11ης Ιουλίου 2002

σχετικά με την έγκριση των όρων και διαδικασιών που καθόρισε η Ευρωπόλ για την αναπροσαρμογή των ποσών, τα οποία αναφέρονται στο προσάρτημα της απόφασης, της 16ης Νοεμβρίου 1999, του διοικητικού συμβουλίου της Ευρωπόλ όσον αφορά τους φόρους υπέρ της Ευρωπόλ που επιβάλλονται στις αποδοχές και λοιπές αμοιβές των υπαλλήλων της Ευρωπόλ

(2002/C 218/01)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΟΛ,

Έχοντας υπόψη το πρωτόκολλο βάσει του άρθρου K.3 της συνθήκης για την Ευρωπαϊκή Ένωση και του άρθρου 41 παράγραφος 3 της σύμβασης Ευρωπόλ, σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της(1), και ιδίως το άρθρο 10,

Εκτιμώντας τα ακόλουθα:

(1) Το Συμβούλιο αποφάσισε στις 13 Ιουνίου 2002 την αναπροσαρμογή των πάσης φύσεως αποδοχών των αξιωματούχων της Ευρωπόλ κατά 5,2 % με αναδρομική ισχύ από την 1η Ιουλίου 2001.

(2) Το διοικητικό συμβούλιο αποφάσισε με γραπτή διαδικασία, στις 11 Ιουλίου 2002, να προβεί σε αύξηση των ποσών που αναφέρονται στο άρθρο 4 του προσαρτήματος της απόφασης του διοικητικού συμβουλίου της 16ης Νοεμβρίου 1999(2), κατά ποσοστό ίσο προς εκείνο που ορίζεται στην απόφαση του Συμβουλίου της 13ης Ιουνίου 2002, η οποία αναφέρεται στο σημείο 1, και για την ίδια ημερομηνία.

(3) Σύμφωνα με την ίδια απόφαση του διοικητικού συμβουλίου της 11ης Ιουλίου 2002, οι τιμές που ορίζονται με αυτό τον τρόπο πρέπει να δημοσιεύονται στην Επίσημη Εφημερίδα των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο 1

Με ισχύ από την 1η Ιουλίου 2001:

1. Η τιμή που αναφέρεται στην πρώτη πρόταση του άρθρου 4 του προσαρτήματος στην απόφαση του διοικητικού συμβουλίου της Ευρωπόλ, της 16ης Νοεμβρίου 1999, αντικαθίσταται από 101,29 ευρώ.

2. Οι τιμές σε μονάδες ευρώ του πίνακα που περιλαμβάνεται στο άρθρο 4 του προσαρτήματος της απόφασης του δοικητικού συμβουλίου της Ευρωπόλ, της 16ης Νοεμβρίου 1999, αντικαθίστανται από τις ακόλουθες:

8 % για ποσά από 101,30 έως 1784,32 ευρώ

10 % για ποσά από 1784,33 έως 2457,64 ευρώ

12,5 % για ποσά από 2457,65 έως 2816,59 ευρώ

15 % για ποσά από 2816,60 έως 3198,67 ευρώ

17,5 % για ποσά από 3198,68 έως 3557,63 ευρώ

20 % για ποσά από 3557,64 έως 3905,57 ευρώ

22,5 % για ποσά από 3905,58 έως 4264,52 ευρώ

25 % για ποσά από 4264,53 έως 4612,47 ευρώ

27,5 % για ποσά από 4612,48 έως 4971,43 ευρώ

30 % για ποσά από 4971,44 έως 5319,38 ευρώ

32,5 % για ποσά από 5319,39 έως 5678,33 ευρώ

35 % για ποσά από 5678,34 έως 6026,82 ευρώ

40 % για ποσά από 6026,83 έως 6385,79 ευρώ

45 % για ποσά άνω των 6385,80 ευρώ.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση αρχίζει να ισχύει την επόμενη ημέρα από την έγκρισή της.

Χάγη, 11 Ιουλίου 2002.

J. Scharf

Πρόεδρος του διοικητικού συμβουλίου

(1) ΕΕ C 221 της 19.7.1997, σ. 1.

(2) ΕΕ C 65 της 28.2.2001, σ. 8.
Απόφαση της Επιτροπής

της 11ης Ιουλίου 2002

περί εφαρμογής της απόφασης 1999/297/ΕΚ του Συμβουλίου για την καθιέρωση της υποδομής κοινοτικών στατιστικών πληροφοριών όσον αφορά τη βιομηχανία και τις αγορές των οπτικοακουστικών και συναφών κλάδων

[κοινοποιηθείσα υπό τον αριθμό Ε(2002) 2580]

(Κείμενο που παρουσιάζει ενδιαφέρον για τον ΕΟΧ)

(2002/591/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 1999/297/EΚ του Συμβουλίου, της 26ης Απριλίου 1999, για την καθιέρωση της υποδομής κοινοτικών στατιστικών πληροφοριών όσον αφορά τη βιομηχανία και τις αγορές οπτικοακουστικών και συναφών κλάδων(1) και ιδίως τα άρθρα 2 και 3,

Εκτιμώντας τα ακόλουθα:

(1) Στην απόφαση 1999/297/EΚ καθορίζονται οι μεμονωμένες στατιστικές δράσεις που πρέπει να αναληφθούν για την καθιέρωση της υποδομής κοινοτικών στατιστικών πληροφοριών όσον αφορά τη βιομηχανία και τις αγορές των οπτικοακουστικών και συναφών κλάδων.

(2) Η απόφαση 1999/841/EΚ της Επιτροπής(2) θεσπίζει μια σειρά δεκατεσσάρων μέτρων για την εφαρμογή μεμονωμένων στατιστικών δράσεων.

(3) Απαιτείται η έγκριση περαιτέρω μέτρων για την εφαρμογή μεμονωμένων στατιστικών δράσεων.

(4) Tα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής στατιστικού προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα για την εφαρμογή των μεμονωμένων δράσεων που προβλέπονται στο άρθρο 2 της απόφασης 1999/297/ΕΚ ορίζονται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Ιουλίου 2002.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 117 της 5.5.1999, σ. 39.

(2) ΕΕ L 326 της 18.12.1999, σ. 65.

ΠΑΡΑΡΤΗΜΑ

A. Μέτρα για την εφαρμογή των δράσεων που πρέπει να εκτελεστούν από τις εθνικές αρχές

>ΘΕΣΗ ΠΙΝΑΚΑ>

B. Μέτρα για την εφαρμογή των δράσεων που πρέπει να εκτελεστούν από τη Eurostat

>ΘΕΣΗ ΠΙΝΑΚΑ>
Απόφαση της Επιτροπής

της 8ης Ιουλίου 2002

για τη σύναψη συμφωνίας μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα

[κοινοποιηθείσα υπό τον αριθμό Ε(2002) 2482]

(Κείμενο που παρουσιάζει ενδιαφέρον για τον ΕΟΧ)

(2002/603/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και ιδίως το άρθρο 95 παράγραφος 1,

τη γνώμη της Συμβουλευτικής Επιτροπής,

Μετά την ομόφωνη σύμφωνη γνώμη του Συμβουλίου,

Εκτιμώντας τα ακόλουθα:

(1) Σύμφωνα με την απόφαση του Συμβουλίου της 19ης Νοεμβρίου 2001, η Επιτροπή άρχισε με την κυβέρνηση της Ρωσικής Ομοσπονδίας διαπραγματεύσεις που κατέληξαν σε συμφωνία σχετικά με το εμπόριο ορισμένων προϊόντων χάλυβα που καλύπτονται από την Ευρωπαϊκή Κοινότητα Άνθρακα και Χάλυβα.

(2) Η συμφωνία καθορίζει ποσοτικά όρια για τη θέση σε ελεύθερη κυκλοφορία στην Κοινότητα ορισμένων προϊόντων χάλυβα για την περίοδο 2002-2004,

ΑΠΟΦΑΣΙΖΕΙ:

Άρθρο 1

1. Εγκρίνεται, εξ ονόματος της Ευρωπαϊκής Κοινότητας Άνθρακα και Χάλυβα, η συμφωνία με την κυβέρνηση της Ρωσικής Ομοσπονδίας σχετικά με το εμπόριο ορισμένων προϊόντων χάλυβα.

2. Το κείμενο της συμφωνίας(1), επισυνάπτεται στην παρούσα απόφαση.

Άρθρο 2

Ο αρμόδιος για το εμπόριο Επίτροπος, ή το πρόσωπο που θα ορίσει προς το σκοπό αυτό, εξουσιοδοτείται να υπογράψει τη συμφωνία που αναφέρεται στο άρθρο 1 δεσμεύοντας την Ευρωπαϊκή Κοινότητα Άνθρακα και Χάλυβα.

Βρυξέλλες, 8 Ιουλίου 2002.

Για την Επιτροπή

Pascal Lamy

Μέλος της Επιτροπής

(1) Βλέπε σελίδα 55 της παρούσας Επίσημης Εφημερίδας.
Απόφαση του Συμβουλίου

της 3ης Ιουνίου 2002

για το διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού οργανισμού για την ασφάλεια και την υγεία κατά την εργασία

(2002/C 161/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

Έχοντας υπόψη,

τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού οργανισμού για την ασφάλεια και την υγεία κατά την εργασία(1), και ιδίως το άρθρο 8,

τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,

τους καταλόγους υποψηφιοτήτων που υπέβαλε στο Συμβούλιο ο πρόεδρος της συμβουλευτικής επιτροπής για την ασφάλεια, την υγιεινή και την προστασία της υγείας στο χώρο εργασίας, όσον αφορά την πρόταση των ομάδων μελών που εκπροσωπούν τις οργανώσεις εργοδοτών και εργαζομένων στην επιτροπή αυτή,

Εκτιμώντας τα ακόλουθα:

(1) Με την απόφαση της 22ας Μαρτίου 1999(2), το Συμβούλιο διόρισε τα τακτικά και αναπληρωματικά μέλη του διοικητικού συμβουλίου του Ευρωπαϊκού οργανισμού για την ασφάλεια και την υγεία κατά την εργασία για την περίοδο από τις 22 Μαρτίου 1999 ως τις 21 Μαρτίου 2002.

(2) Πρέπει να διορισθούν, για μια περίοδο τριών ετών, τα τακτικά και αναπληρωματικά μέλη του εν λόγω διοικητικού συμβουλίου,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη του διοικητικού συμβουλίου του Ευρωπαϊκου οργανισμού για την ασφάλεια και την υγεία κατά την εργασία για την περίοδο από τις 3 Ιουνίου 2002 έως τις 2 Ιουνίου 2005:

Ι. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

>ΘΕΣΗ ΠΙΝΑΚΑ>

ΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

ΙΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

>ΘΕΣΗ ΠΙΝΑΚΑ>

Άρθρο 2

Το Συμβούλιο θα προβεί αργότερα στο διορισμό του μέλους της Ισπανίας, το οποίο δεν έχει ακόμη διορισθεί.

Άρθρο 3

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 3 Ιουνίου 2002.

Για το Συμβούλιο

Ο Πρόεδρος

J. C. Aparicio Pérez

(1) ΕΕ L 216 της 20.8.1994, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1643/95 της 29ης Ιουνίου 1995 (ΕΕ L 156 της 7.7.1995, σ. 1).

(2) ΕΕ C 97 της 9.4.1999, σ. 1.
Απόφαση της Επιτροπής

της 28ης Ιουνίου 2002

για την κατάργηση της απόφασης 94/141/ΕΚ για την έγκριση του σχεδίου που υπέβαλε η Γαλλία για την εξάλειψη της κλασικής πανώλης των χοίρων σε αγριόχοιρους στο βόρειο τμήμα των Vosges

[κοινοποιηθείσα υπό τον αριθμό Ε(2002) 2380]

(Το κείμενο στη γαλλική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2002/526/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1,

Εκτιμώντας τα ακόλουθα:

(1) Επιβεβαιώθηκε ότι εμφανίστηκε κλασική πανώλη των χοίρων στον πληθυσμό αγριόχοιρων στο βόρειο τμήμα των Vosges, στη Γαλλία.

(2) Με την απόφαση 94/141/ΕΚ(2), η Επιτροπή ενέκρινε το σχέδιο που υπέβαλε η Γαλλία για την εξάλειψη της κλασικής πανώλους των χοίρων στους αγριόχοιρους στο βόρειο τμήμα των Vosges.

(3) Η Γαλλία διαβίβασε στοιχεία που αναφέρουν ότι η κλασική πανώλη των χοίρων εξαλείφθηκε επιτυχώς από τον πληθυσμό των αγριόχοιρων στο βόρειο τμήμα των Vosges.

(4) Για λόγους σαφήνειας, πρέπει να καταργηθεί η απόφαση 94/141/ΕΚ.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/141/ΕΚ καταργείται.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 28 Ιουνίου 2002.

Για την Επιτροπή

David Byrne

Μέλος της Επιτροπής

(1) ΕΕ L 316 της 1.12.2001, σ. 5.

(2) ΕΕ L 61 της 4.3.1994, σ. 29.
Απόφαση της Επιτροπής

της 13ης Ιουνίου 2002

για την τροποποίηση της απόφασης 2001/881/ΕΚ για την κατάρτιση καταλόγων μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε ζώα και ζωικά προϊόντα από τρίτες χώρες

[κοινοποιηθείσα υπό τον αριθμό Ε(2002) 2113]

(Κείμενο που παρουσιάζει ενδιαφέρον για τον ΕΟΧ)

(2002/455/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 6 παράγραφος 2,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ, και 90/675/ΕΟΚ(2), όπως τροποποιήθηκε τελευταία από την οδηγία 96/43/ΕΚ(3), και ιδίως το άρθρο 6 παράγραφος 4,

Εκτιμώντας τα ακόλουθα:

(1) Η απόφαση 2001/881/ΕΚ της Επιτροπής(4), καταρτίζει έναν κατάλογο μεθοριακών σταθμών ελέγχου που είναι εγκεκριμένοι για τη διενέργεια κτηνιατρικών ελέγχων ζώντων ζώων και ζωικών προϊόντων από τρίτες χώρες.

(2) Μετά από αίτημα των αρχών του Ηνωμένου Βασιλείου και κατόπιν κοινοτικής επιθεώρησης, πρέπει να προστεθεί στον κατάλογο ένας μεθοριακός σταθμός επιθεώρησης στο λιμάνι Peterhead.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 2001/881/ΕΚ, ο κατάλογος των μεθοριακών σταθμών επιθεώρησης για το Ηνωμένο Βασίλειο τροποποιείται με την προσθήκη του ακόλουθου κειμένου: ">ΘΕΣΗ ΠΙΝΑΚΑ>"

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Ιουνίου 2002.

Για την Επιτροπή

David Byrne

Μέλος της Επιτροπής

(1) ΕΕ L 24 της 30.1.1998, σ. 9.

(2) ΕΕ L 268 της 24.9.1991, σ. 56.

(3) ΕΕ L 162 της 1.7.1996, σ. 1.

(4) ΕΕ L 326 της 11.12.2001, σ. 44.
Απόφαση του Συμβουλίου

της 25ης Μαρτίου 2002

περί του διορισμού μέλους της Συμβουλευτικής Επιτροπής του Οργανισμού Εφοδιασμού της Ευρατόμ

(2002/C 86/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο Χ του καταστατικού του Οργανισμού Εφοδιασμού της Ευρατόμ(1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995(2),

την απόφαση του Συμβουλίου, της 14ης Ιουνίου 1999, περί του διορισμού των μελών της Συμβουλευτικής, Επιτροπής του Οργανισμού Εφοδιασμού της Ευρατόμ(3),

τη γνώμη της Επιτροπής,

Εκτιμώντας:

(1) Ότι έχει κενωθεί θέση μέλους της προαναφερόμενης επιτροπής, λόγω της παραίτησης του κ. Eric PROUST, η οποία γνωστοποιήθηκε στο Συμβούλιο στις 7 Φεβρουαρίου 2002.

(2) Ότι πρέπει, κατά συνέπεια, να πληρωθεί η θέση αυτή.

(3) Την υποψηφιότητα που πρότεινε η γαλλική κυβέρνηση στις 7 Φεβρουαρίου 2002,

ΑΠΟΦΑΣΙΖΕΙ:

Άρθρο μόνο

Η κα Caroline CHEVASSON διορίζεται μέλος της Συμβουλευτικής Επιτροπής του Οργανισμού Εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2003.

Βρυξέλλες, 25 Μαρτίου 2002.

Για το Συμβούλιο

Ο Πρόεδρος

A. M. Birulés y Bertrán

(1) ΕΕ 27 της 6.12.1958, σ. 534/58.

(2) ΕΕ L 1 της 1.1.1995, σ. 1.

(3) ΕΕ C 186 της 2.7.1999, σ. 1.
Απόφαση της Επιτροπής

της 5ης Μαρτίου 2002

για την τροποποίηση της απόφασης 2001/783/EΚ όσον αφορά τις ζώνες προστασίας και εποπτείας σε σχέση με τον καταρροϊκό πυρετό του προβάτου στην Ιταλία

[κοινοποιηθείσα υπό τον αριθμό Ε(2002) 847]

(Κείμενο που παρουσιάζει ενδιαφέρον για τον ΕΟΧ)

(2002/189/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2000/75/EΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου(1), και ιδίως το άρθρο 8 παράγραφος 3,

Εκτιμώντας τα ακόλουθα:

(1) Μετά την εξέλιξη της κατάστασης όσον αφορά τον καταρροϊκό πυρετό του προβάτου σε τέσσερα κράτη μέλη, κατά το 2001, εξεδόθη, σύμφωνα με την οδηγία 2000/75/ΕΚ, η απόφαση 2001/783/ΕΚ της Επιτροπής, της 9ης Νοεμβρίου 2001, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες(2), όπως τροποποιήθηκε τελευταία από την απόφαση 2002/35/ΕΚ(3).

(2) Από τα αποτελέσματα της επιδημιολογικής έρευνας που διεξήχθη από τις ιταλικές αρχές, προκύπτει σαφώς η απουσία ιώσεων στην επαρχία Latina, για περισσότερες από 100 ημέρες και κατά συνέπεια, η εν λόγω επαρχία δύναται να θεωρηθεί ως απαλλαγμένη από την ασθένεια αυτή.

(3) Ως εκ τούτου, η επαρχία Latina μπορεί να διαγραφεί από τον κατάλογο των επαρχιών τις οποίες περιλαμβάνει η ζώνη προστασίας και εποπτείας που καθορίζεται στο παράρτημα I Γ της απόφασης 2001/783/EΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα I Γ της απόφασης 2001/783/EΚ, διαγράφεται η επαρχία Latina.

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές, για να τα καταστήσουν σύμφωνα με την παρούσα απόφαση.

Αμέσως ενημερώνουν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 5 Μαρτίου 2002.

Για την Επιτροπή

David Byrne

Μέλος της Επιτροπής

(1) ΕΕ L 327 της 22.12.2000, σ. 74.

(2) ΕΕ L 293 της 10.11.2001, σ. 42.

(3) ΕΕ L 15 της 17.1.2002, σ. 31.
Απόφαση του Συμβουλίου

της 11ης Μαρτίου 2002

σχετικά με τον διορισμό του Αρχηγού Αποστολής/Αστυνομικού Επιτρόπου της Αστυνομικής Αποστολής της Ευρωπαϊκής Ένωσης (ΑΑΕΕ)

(2002/212/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,

την κοινή δράση 2002/210/ΚΕΠΠΑ, της 11ης Μαρτίου 2002, για την Αστυνομική Αποστολή της Ευρωπαϊκής Ένωσης(1), και ιδίως το άρθρο 4,

Εκτιμώντας τα ακόλουθα:

(1) Το άρθρο 4 της κοινής δράσης 2002/210/ΚΕΠΠΑ προβλέπει ότι το Συμβούλιο, κατόπιν προτάσεως του Γενικού Γραμματέα/Ύπατου Εκπροσώπου, θα πρέπει να διορίσει τον Αρχηγό Αποστολής/Αστυνομικό Επίτροπο.

(2) Ο Γενικός Γραμματέας/Ύπατος Εκπρόσωπος πρότεινε τον διορισμό του αστυνομικού διοικητή κ. Sven Christian FREDERIKSEN,

ΑΠΟΦΑΣΙΖΕΙ:

Άρθρο 1

Ο κ. Sven Christian FREDERIKSEN διορίζεται Αρχηγός Αποστολής/Αστυνομικός Επίτροπος της ΑΑΕΕ, από την 1η Ιανουαρίου 2003. Έως την ημερομηνία αυτή, ασκεί καθήκοντα Αρχηγού της Αστυνομικής Αποστολής/Αρχηγού της Ομάδας Σχεδιασμού.

Άρθρο 2

Η παρούσα απόφαση παράγει αποτελέσματα από την ημέρα που υιοθετείται.

Εφαρμόζεται μέχρι τις 31 Δεκεμβρίου 2005.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 11 Μαρτίου 2002.

Για το Συμβούλιο

Ο Πρόεδρος

J. Piqué i Camps

(1) Βλέπε σελίδα 1 της παρούσας Επίσημης Εφημερίδας.
Απόφαση της Επιτροπής

της 11ης Φεβρουαρίου 2002

για την ανασύσταση αποθέματος της κοινοτικής τράπεζας εμβολίου κατά του καταρροϊκού πυρετού του προβάτου

[κοινοποιηθείσα υπό τον αριθμό Ε(2002) 432]

(Κείμενο που παρουσιάζει ενδιαφέρον για τον ΕΟΧ)

(2002/108/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2000/75/ΕΚ του Συμβουλίου της 20ής Νοεμβρίου 2000, για τη θέσπιση ειδικών διατάξεων σχετικά με μέτρα καταπολέμησης και εξάλειψης του καταρροϊκού πυρετού του προβάτου(1), και ιδίως το άρθρο 9 παράγραφος 2,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(2), όπως τροποποιήθηκε τελευταία από την απόφαση 2001/12/ΕΚ(3), και ιδίως το άρθρο 3 παράγραφοι 3 και 5,

Εκτιμώντας τα ακόλουθα:

(1) Η απόφαση 2000/477/ΕΚ της Επιτροπής(4) προβλέπει κοινοτική τράπεζα 500000 δόσεων τριδύναμου εμβολίου κατά του καταρροϊκού πυρετού του προβάτου, με περιεχόμενους ορότυπους 4, 9 και 16.

(2) Για τεχνικούς λόγους, το εργαστήριο που παράγει το εμβόλιο πρότεινε στην Επιτροπή, χωρίς επιπλέον δαπάνη, να αντικαταστήσει τις δόσεις αυτές με 500000 δόσεις πρόσφατης παραγωγής.

(3) Το τριδύναμο αυτό εμβόλιο προοριζόταν να χρησιμοποιηθεί στην Ελλάδα.

(4) Λαμβανόμενης υπόψη της επιδημιολογικής κατάστασης που επικρατεί στην Ελλάδα, οι ελληνικές αρχές έχουν επιβεβαιώσει ότι δεν θα χρησιμοποιήσουν το εμβόλιο αυτό στο προβλεπτό μέλλον.

(5) Είναι πλέον ενδεδειγμένο να αντικατασταθούν αυτές οι 500000 τριδύναμες δόσεις από 500000 δόσεις διδύναμου εμβολίου οροτύπων 2 και 9, που θα χρησιμοποιηθούν στη νότια Ιταλία, δεδομένου ότι οι ιταλικές αρχές έχουν εκφράσει την πρόθεσή τους να προβούν στις περιφέρειες αυτές σε εμβολιασμούς με τον εν λόγω τύπο εμβολίου.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η τράπεζα 500000 δόσεων τριδύναμου (4, 9 και 16) εμβολίου κατά του καταρροϊκού πυρετού του προβάτου που προβλέπεται στο άρθρο 1 παράγραφος 1 της απόφασης 2000/477/ΕΚ προβαίνει σε ανασύσταση αποθέματος με 500000 διδύναμου (2 και 9) εμβολίου κατά του καταρροϊκού πυρετού του προβάτου.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Φεβρουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 327 της 22.12.2000, σ. 74.

(2) ΕΕ L 224 της 18.8.1990, σ. 19.

(3) ΕΕ L 3 της 6.1.2001, σ. 27.

(4) ΕΕ L 187 της 26.7.2000, σ. 56.
Απόφαση του Συμβουλίου

της 10ης Δεκεμβρίου 2001

σχετικά με τη σύναψη πρόσθετου πρωτοκόλλου στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας

(2002/10/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Κρίνεται σκόπιμο να συμπληρωθεί, με πρόσθετο πρωτόκολλο, η συμφωνία σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας(1), ώστε να εισαχθούν προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Κυπριακής Δημοκρατίας και για την εισαγωγή στην Κυπριακή Δημοκρατία ορισμένων ψαριών και προϊόντων αλιείας καταγωγής Κοινότητας.

(2) Προς το σκοπό αυτό, θα πρέπει να προστεθεί στην εν λόγω συμφωνία σύνδεσης νέο πρωτόκολλο το οποίο θα καθορίζει τις εμπορικές ρυθμίσεις για ορισμένα ψάρια και προϊόντα αλιείας.

(3) Θα πρέπει να εγκριθεί το πρωτόκολλο,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας το πρόσθετο πρωτόκολλο στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στα άρθρα 2 και 3 του πρωτοκόλλου, σύμφωνα με τα άρθρα 308α και 308β του κανονισμού (ΕΟΚ) 2454/93(2). Οι αύξοντες αριθμοί των εν λόγω δασμολογικών ποσοστώσεων είναι 09.1435 και 09.1436 αντίστοιχα.

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.

Βρυξέλλες, 10 Δεκεμβρίου 2001.

Για το Συμβούλιο

Ο Πρόεδρος

L. Michel

(1) ΕΕ L 133 της 21.5.1973, σ. 2.

(2) ΕΕ L 253, της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 993/2001 (ΕΕ L 141 της 28.5.2001, σ. 1).
Διορθωτικό στην απόφαση αριθ. 1919/2002/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2002, για την τροποποίηση της απόφασης 96/411/ΕΚ του Συμβουλίου για τη βελτίωση των κοινοτικών γεωργικών στατιστικών

(Επίσημη Εφημερίδα των Ευρωπαϊκών Κοινοτήτων L 293 της 29ης Οκτωβρίου 2002)

Σελίδα 6, υπογραφή:

αντί:

Για το Συμβούλιο

Η Πρόεδρος

M. Fischer Boel,

διάβαζε:

Για το Συμβούλιο

Ο Πρόεδρος

P. S. Møller.
Διορθωτικό στην απόφαση 2002/732/ΕΚ της Επιτροπής, της 30ής Μαΐου 2002, για τις τεχνικές προδιαγραφές διαλειτουργικότητας του υποσυστήματος υποδομής του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ

(Επίσημη Εφημερίδα των Ευρωπαϊκών Κοινοτήτων L 245 της 12ης Σεπτεμβρίου 2002)

Σελίδα 146, μετά τον όρο "ΠΑΡΑΡΤΗΜΑ" και τον τίτλο "ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΛΕΙΤΟΥΡΓΙΚΟΤΗΤΑΣ ΤΟΥ ΥΠΟΣΥΣΤΗΜΑΤΟΣ ΥΠΟΔΟΜΗΣ", προστίθεται ο ακόλουθος πίνακας περιεχομένων:

"ΠΕΡΙΕΧΟΜΕΝΑ

>ΘΕΣΗ ΠΙΝΑΚΑ>"